
majetkovoprávny odbor 

Číslo spisu: OÚ-BB-MPO-2024/000054-
Z á p i s n i c a 
z vyhodnotenia vyhlásenej elektronickej aukcie podľa § 8aa ods.4 písm. b/ zákona               č. 278/1993 Z. z. o správe majetku štátu v znení neskorších predpisov zo dňa 04.06.2024.

        Predmetom vyhlásenej elektronickej aukcie boli nehnuteľnosti v katastrálnom území Banská Štiavnica, obec Banská Štiavnica, okres Banská Štiavnica vedené v KN Okresného úradu Banská Štiavnica, katastrálny odbor na LV č. 6249 v podiele 1/2 a to:

· Stavba – rodinný dom súp. č. 70 na parcele CKN č. 348/1 s príslušenstvom   – oplotenie od ulice, prípojka plynu, prípojka elektriny, klenbová pivnica.

· pozemok  parcela CKN č. 348/1 – zastavané plochy a nádvoria o výmere 235 m2.

 Na parcele CKN č. 348/1 je zriadené vecné bremeno – právo prechodu v prospech vlastníkov a oprávnených užívateľov rod. domu súp. č. 415 postaveného na parc. 348/2.

        Dňa 15.04.2024 bola v registri ponúkaného majetku štátu  v časti elektronické aukcie zverejnená ponuka – oznámenie o vyhlásení elektronickej aukcie  na odplatný prevod nehnuteľného  majetku štátu s uvedením lehoty na doručenie cenových ponúk. Lehota na predkladanie ponúk začala plynúť dňa 16.04. 2024 a uplynula 15.05.2024. Primeraná cena predmetných  nehnuteľností bola podľa § 8a ods. 3 zákona č. 278/1993 Z. z.  vo výške  30 400,00 EUR. 
         Na základe oznámenia o vyhlásení elektronickej aukcie v registri bola Okresnému úradu Banská Bystrica  doručená nasledovná ponuka:
Por. č.
Odosielateľ
suma
1,
Emil Ďurčik, 974 01 Banská Bystrica
35 000,00 €
 Dočasný   správca   majetku   štátu   uskutočnil  v  súlade  s  §  8aa   ods. 4  písm. b/  zákona č. 278/1993 Z. z.  o správe majetku štátu v znení  neskorších  predpisov vyhodnotenie vyhlásenej elektronickej   aukcie   na   predaj  prebytočného nehnuteľného  majetku  štátu v komisii. Členov komisie menoval prednosta okresného úradu v zložení: viď prezenčná listina.

Termín, čas  a miesto  konania  komisie  vyhodnotenia   vyhlásenia elektronickej aukcie bol stanovený na deň  04.06. 2024 na   Okresnom  úrade  Banská  Bystrica,  Nám.  Ľ. Štúra 5943/1, Banská Bystrica  v kancelárii číslo dverí 220, druhé poschodie. 

       Komisia sa oboznámila so Znaleckým  posudkom č. 133/2023 zo  dňa  11.11. 2023, ktorý  vypracovala znalkyňa Ing. Ing. Dana Tatarkovičová, Horné Hámre 75, 966 71 Horné Hámre, odbor    stavebníctvo,  odvetvie   odhad     hodnoty   nehnuteľností . Podľa uvedeného   znaleckého    posudku   bola všeobecná hodnota nehnuteľností v katastrálnom území Banská Štiavnica  vedených  na  LV č.6249 v podiele ½  stanovená v sume 30 400,- EUR.
 Pred členmi komisie bola otvorená zalepená obálka s písomnou cenovou ponukou  vyššie uvedeného záujemcu.
 Komisia konštatovala, že cenová ponuka  záujemcu bola doručená  v stanovenej lehote 15.05.2024, záujemca splnil určené podmienky vyhlásenej elektronickej aukcie a jeho cenová ponuka bola v sume 35 000,00 EUR .

Vyhlásenie elektronickej aukcie bolo  neúspešné v súlade s § 8aa ods.6 zákona č. 278/1993 Z. z.  o správe majetku štátu v znení neskorších predpisov, pretože dočasnému správcovi majetku štátu v stanovenej lehote neboli doručené aspoň 2 cenové ponuky.
Okresný úrad Banská Bystrica ako dočasný správca majetku štátu vyzve jediného záujemcu k uzatvoreniu kúpnej zmluvy bez vykonania elektronickej aukcie.

V Banskej Bystrici dňa  04.06. 2024
Vypracovala: Ing. Božena Hradecká  

Zmena:

Okresný úrad Banská Bystrica oslovil jediného záujemcu Emila Ďurčíka, bytom Banská Bystrica, ktorý ponúkol sumu 35 000,00 EUR k uzatvoreniu kúpnej zmluvy. Záujemca nezaslal v stanovenej lehote údaje k uzatvoreniu kúpnej zmluvy.

Dočasný správca majetku štátu zopakuje vyhlásenie elektronickej aukcie na nehnuteľnosti v katastrálnom území Banská Štiavnica  vedených  na  LV č.6249 v podiele ½  v sume 30 400,- EUR stanovenej podľa znaleckého posudku.

V Banskej Bystrici dňa  19.7. 2024

Vypracovala: Ing. Božena Hradecká  

